An sake kwatawa: Kwastam ta kama wani babban sunduki da ya shigo Najeriya makare da kakin Sojoji ▷ NAIJA.NG
An sake kwatawa: Kwastam ta kama wani babban sunduki da ya shigo Najeriya makare da kakin Sojoji
Hukumar yaki da fasa kauri, wanda aka fi sani da suna Kwastam ta cafke wani babban sunduki da aka shigo dashi Najeriya makare da kayan sawan Sojoji da dama, inji rahoton jaridar Punch.
Majiyar NAIJ.com ta ruwaito mataimakin shugaban kwastam na yankin Fatakwal, Sanusi Umar ne ya sanar da haka a ranar Alhamis, 16 ga watan Agusta, inda yace kayan sun hada da wando da rigan Kaki guda 620, kanaan riguna yan ciki na Soja guda 10,100 sai kuma takalman Sojoji kafa 512.
Kwantrola Sanusi yace: “A yau mun kama wani sunduki mai lamba MRKU 4909151 dake cike makil da kayan sawan Sojoji, mallakin kamfani Ehiogocho Nigeria Limited, kamfanin da muka kama ta da shigo da sunduki cike da kayan Sojoji mako biyu da suka gabata, mai kamfanin shine Ongwatabo Jerry.
Kakin Sojoji
“Bincikenmu ya nuna akwai kayan Sojoji a cikin sundukin da suka hada da wando da rigan Kaki guda 620, kanaan riguna yan ciki na Soja guda 10,100 sai kuma takalman Sojoji kafa 512, wanda hakan haramun ne a Najeriya bisa dokokin hukumar Kwastam.” Inji shi.
Daga karshe anyi canjin shugabanci, inda kwantrola Abubakar Bashir ya mika ragamar mulki ga sabon kwantrola Saidu Galadima, inda Galadima ya ja hankalin jami’an kwastam dake yankin dasu guji cin hanci da rashawa, kuma su yi aiki da kishin kasa.
Hausa News Labarin Sojojin Najeriya Port Harcourt news
Buhari and Peace Corps La liga top assists Nigerian army ranks WAEC 2018 timetable WAEC timetable